  Туспуктэм: Константин Вознесенских Майя Бывальцева Удмуртиын мобилизовать каремъёслэн но доброволецъёслэн, нимысьтыз ожгар ужрадэ пыриськисьёслэн семьяоссылы ватсаса юрттэт сётозы. Со сярысь элькунлэн тӧроез Александр Бречалов телеграм-каналаз ивортӥз. Кулэяськисьёс понна ӧнерлы дышетскон но ӧнеръя ватсаса тодон-валан сётон радъялозы. Бадӟымгес саклык висъяськоз уж шедьтыны юрттонлы, мылкыд карисьёслы ас ужез кутскыны кондон сётыны быгатозы. Озьы ик семьяослы мерлыко но мукет тыронъёсты, чаклам мерлыко юрттэтэз басьтон понна ужкагазъёсты бичаны юрттозы. Семьяосты жилищно-коммунальной юрттӥськет но капремонт понна пеняослэсь мозмытозы. Воргорон дораз ӧвӧлтэм дырлы со понна тыронъёсты куриськон гожтытэк выльысь расчёт лэсьтозы. Тодэ вайытом. Удмуртиысь банкъёс нимысьтыз ожгар ужрадэ пыриськисьёслы кредитной каникулъёс сётыны быгатозы. Мобилизованнойёс но доброволецъёс элькунлэсь 50 сюрс манет басьтозы. Мукет юрттэт сётон сярысь ивортодэтэз Вытъёсты бичанъя федерал ёзэслэн сайтаз люказы. Со сяна, нимысьтыз ожгар ужрадэ пыриськисьёс но семьяоссы понна Удмуртиын Психилоги юрттэтъя центр кылдытӥзы. Ватсалом, 31-тӥ коньывуонэ Россиысь обороная министерство ожгар комиссариатъёс пыр запасысь кунмуртъёсты мобилизовать каронэн герӟаськем вань ужрадъёс дугдытэмын шуыса ялӥз. Александр Бречаловлэн верамезъя, Удмуртиын мобилизаци ужрадъёсты 23-тӥ коньывуонэ йылпумъязы.  Тегъёс: Удмуртия юрттэт нимысьтызужрад  